《登扬州栖灵寺塔》
唐代·刘长卿

北塔凌空虚，雄观压川泽。亭亭楚云外，千里看不隔。

遥对黄金台，浮辉乱相射。盘梯接元气，半壁栖夜魄。

稍登诸劫尽，若骋排霄翮。向是沧洲人，已为青云客。

雨飞千栱霁，日在万家夕。鸟处高却低，天涯远如迫。

江流入空翠，海峤现微碧。向暮期下来，谁堪复行役。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。